open-index/open-wikipedia-markdown huggingface dataset:
Cynthia Konlan

**Cynthia Konlan Findib** (born 29 November 2002) be Ghanaian professional footballer wey dey play as goalkeeper give Saudi Women's Premier League club Al-Hilal den de Ghana national team.

## Club career
Konlan kick off ein football journey insyd Ghana at just 14, wey she join Pearl Pia Ladies insyd 2016. She hold ein position dere til 2022.

### Swieqi United, 2022–23
insyd September 2022, Maltese Women's First Division side Swieqi United sign Konlan after na she dey part of de Ghanaian selection give de 2022 FIFA U-20 Women's World Cup dem hold insyd Costa Rica.  Insyd May 2023, she extend ein contract plus Swieqi United give de next two seasons, as dem officially confirm by de Assikura Women's League club for Friday. Konlan play pivotal role insyd Swieqi United ein recent triumph insyd de Assikura Women's Knockout stage. Thru out de season, she hold on tight wey she concede six goals per. Konlan ein impressive performance earn am de title of Malta Football Players Association Goalkeeper of de Year.

### Al Hilal, 2023–present
Insyd August 2023, Konlan sign one-year loan deal plus Al Hilal insyd Saudi Arabia, wey she depart from ein current club, Swieqi United FC. Dem make de announcement of ein move for Facebook top, plus de club dey express excitement for ein fresh journey insyd Season 23/24.

## International career
Na Cynthia be part of Ghana ein under-17 team give de 2018 FIFA U-17 Women's World Cup squads. She play one match per, against Mexico wey she cam for top as substitute insyd de 95th minutes wey she play penalties wey dem lost 2–4.

Na dem include Konlan insyd de under-20 team's lineup give de 2022 FIFA U-20 Women's World Cup wey she play two games insyd Ghana ein group-stage exit.

Konlan receive ein first call-up to de senior national team for de friendly match against Morocco for 12 April 2022, but ultimately she no play. she make ein national team debut against Benin for 19 February 2023, wey sanso be friendly game.

## Career statistics

### Club

: *As of match she play 30 December 2023*

### International

: *As of 5 December 2023*

## References


## External links

* Cynthia Konlan at Global Sports Archive
* Cynthia Konlan at Soccerway
* Cynthia Konlan at Player Maker Stats
* Cynthia Konlan at Flash Score
Christine Amoako-Nuamah

**Christine Amoako-Nuamah** (dem born am 3 February 1944 for Bekwai, Ashanti Region, Ghana) be Ghanaian scientist den politician wey serve as de Minister for Environment, Science and Technology for (1993–1996), Minister for Education (1997–1998), den Minister for Lands and Forestry (1998–2001) for Rawlings government insyd.

## Ein Education
She go school for University of Ghana, Legon wey na she be postgraduate student for de Ghanaian botanist, George C. Clerk (1931–2019).

## Ein Career
Na she serve as de presidential adviser to de Mills den Mahama dema governments. Na she sanso be de board chairman give de Ghana Institute of Management and Public Administration governing council.

## References
Angela Kyerematen-Jimoh

**Angela Kyerematen-Jimoh** be Ghanaian business leader wey san be Microsoft ein Strategic Partnership Lead give Africa. before sey she join Microsoft, na she be de Executive Director/Regional Head give IBM North, East plus West Africa for 2020 to 2021. She be de former Country General Manager give Ghana. She be de first female wey cam turn country director give IBM for Africa wey sanso be de first African woman dem appoint Regional General Manager.

## Ein Education
Kyerematen-Jimoh get BA for Marketing plus French. She be alumna for Harvard Business School plus London Guildhall College. She san be old student for Wesley Girls' High School den Achimota School for Ghana insyd.

## Ein Career
Kyerematen-Jimoh get 20 years extensive working experience for financial services den technology industries for Africa den Europe insyd. For 2011 insyd,na she join IBM as dema Territory Marketing Manager wey be responsible for IBM for West Africa insyd. She later move go Nairobi, Kenya as Strategy Leader give IBM Central, East den West Africa operations.

She san serve as member of de governing board give de Bank of Ghana, wey dema chair person be Dr. Ernest Addison. De board be responsible for de formulation of policies give de achievement for central banks' dema objectives.

Before say she join IBM, na she work give UBS Investment Bank den ABN AMRO Bank for UK insyd.

For January 2022 insyd, Microsoft announce dema appointment of Kyerematen-Jimoh, international corporate law expert, as dema new Africa Strategic Partnerships Manager give dema new Africa Transformation Office (ATO). de office go dey focus on facilitating growth plus investment give four key development areas: digital infrastructure, skills development, small plus medium enterprises (SMEs) den startups.

## Ein Awards
WomanRising rank am among Top 50 Corporate Women Leaders for Ghana insyd 2016.  2018 insyd, Glitz Africa award am de Corporate Personality for de Year. 2023, Forbes Afrique name am among de Top 50 Women Managers for Africa insyd. For 2020, Na Avance Media name am among Africa’s 2020 Top 100 Most Influential Women.

## References
Brenda Ngxoli

**Bongiwe Brenda Ngxoli** wey dem(born 3 July 1981), be South African actress, model, dancer den director. Dem know am best for de roles wey she play for de television series; *Home Affairs*, *Ses' Top La* den *Hustle*.

## Ein Personal life
Dem born am 3 July 1981 for Eastern Cape, South Africa insyd. She grow for Kalk Bay, Cape Town ein suburb for 1997 insyd, she matriculate for Muizenberg. For 2000, she graduate plus BA degree for Theatre and Performers Diploma in Speech and Drama for de University of Cape Town.

For 2013 onwards, na she take seven-year sabbatical wey she lef Johannesburg make she go start farm for Eastern Cape.

## Ein Career
She start dey act for theatre, where na she dey perform for several stage plays like, *Pick Ups*, *I-Klips*, *Yes Medem*, *Docs Wife*, plus *Sacred Thorns*. After dat, she appear for  dema commercials. For 2004 insyd, na she direct de stage play *Through Thick and Thin* for de Market Theatre. Wey she sanso appear for Strictly Come Dancing show for 2008 insyd as de only celebrity dancer wey make am to season four plus ein partner Quintus Jansen.

For 2010 insyd, na she make ein film debut plus de first film of de *Spud* franchise plus de role of "Innocence". She continue play de role give all ein three films: *Spud* (2010), *Spud 2: The Madness Continues* (2013) den *Spud 3: Learning to Fly* (2014).2013 insyd, she appear for de television series *Rockville*. She win de Best Supporting Actress Award for TV Drama category for de SAFTA 2015 insyd wey dem sanso nomination give same award for de SAFTA for 2016 as well. For 2014 insyd, na she act for de series *Ses' Top La* wey she sanso win nomination for Best Supporting Actress for TV Comedy category for de SAFTA 2016.For 2017 insyd, na she play de lead role insyd e.tv dema drama series *Hustle* wey dem nominate am for de Best Actress Award for TV Drama category for de SAFTA 2017.

After several critics acclaim ein roles, she join plus de soapie *iThemba* for 2019, wey she play de role "Nomonde". For de SAFTA 2020,na she san win de Best Supporting Actress Award for TV Drama category give dat role. After ein seven-year sabbatical, she cam join plus de Mzansi Magic telenovela *Queen* 2020 insyd, de first telenovela for ein career insyd. for de series insyd,na she play de role "NomaPrincess “Noma” Matshikiza". Howeva, na she receive negative response from ein fans plus critics secof de role.

## Filmography

## References


## External links

*
Ngleshie Amanfro

**Ngleshie Amanfro** (dem sanso dey bell am **Ngleshie Amanfrom**) be town wey dey near Kasoa wey dey locate insyd de Ga South Municipality of de Greater Accra Region for Ghana insyd. E dey along de Accra-Cape Coast road. As at 2023, de Assembly Member of de community be Mr Pursues Amadum Kwashie. As at 2023, de Queen mother of de town be Nana Tambia IV.

## References
Dambai

**Dambai** be city wey dey Ghana den de administrative capital of de freshly created Oti Region.

## Geography

### Location
Dambai be de capital of de Oti Region. E dey locate for de eastern side of de Oti River, tributary of de Volta Lake. Na dem declare am de capital of de region wey na dem carve am out of de existing Volta Region.

## Flora den fauna
De outskirts of Dambai dey contain wild animals such as lions den elephants, duikers, cobs, several marine den land snakes such as vipers, den pythons, den buffalo. Fish insyd de lake dey include tilapia, cat fish, Nile perch, electric fish, puff fish. Dere be several types of oysters den clams as well as several types of crocodiles wey dey include de Nile crocodile.

## Economy
De occupation of de inhabitants be farming den fishing for de River Oti top plus few inhabitants wey dem be employ by offices of de district assembly den teaching education.

De town get teachers' training school, Dambai College of Education, den several second cycle schools. Insyd 2013, anoda teacher training school den nursing school, Aim Professional Training College den Mon Reve Institute, dem establish.

De town get number of senior high schools as well. Dem dey include Oti Senior High School, Yabram Community Day Senior High School den chaw odas.

## References
Damongo

**Damongo** be town den de capital of West Gonja Municipal, municipal wey dey de Savannah Region of Northern Ghana. For 12 February 2019, na dem declare Damongo de capital of de newly created Savannah Region. De languages dem dey speak insyd Damongo dey include Gonja, Vagla, Hanga, Dagaare, Waale, Frafra, Kasim, Twi, Ewe, den Hausa.

## Notable people

* John Dramani Mahama (former Presido of Ghana),
* Alban Bagbin (The Speaker of Parliament),
* Benjamin Kunbuor (former Minister of Defence),
* Michael Abu Sakara Foster (former presidential candidate of CPP)
* John Abdulai Jinapo (Member of Parliament for Yapei-Kusawgu Constituency)
* Adam Mutawakilu (Former Member of Parliament for Damango Constituency)
* Samuel Abu Jinapo ( Member of Parliament for Damango Constituency)

## Education
De town of Damongo be educational hub give town of ein size. Aside from de chaw basic schools, Damongo get three(3) senior high schools: de Damongo Senior High School, Ndewura Jakpa Secondary Technical High School, den St Annes Girls Senior High School. Dere sanso be de Damongo Agricultural College den de Damongo Health Assistant School.

## Communities insyd Damongo

* Larabanga
* Murugu
* Mognori
* Broto
* Sori No1
* Sori No2
* Sori No 3
* Kotito
* Broto
* Busunu
* Yipala
* Banyasi
* Ntereso
* Sumpini
* Kebiesu
* Tailorpe
* Alhassan Kura
* Jonokponto
* Achubunyo
* Soalepe
* Canteen
* Nabori

## References
Abuorso (Eastern Region)

**Abuorso** be farming community wey dey de Fanteakwa North District for de Eastern Region of Ghana insyd. Ebe town wer dem dey access phone signal under tree secof unreliable mobile network coverage. E dey locate about 25&nbsp;km from Begoro.

## Institutions

* Abourso CHPs

## References
Nalerigu

**Nalerigu** be de largest town wey dey de East Mamprusi Municipal Assembly insyd de North East Region of Ghana as well as de traditional capital of de Mamprusi people, de seat of de Paramount chief, de NaYiri. Nalerigu sanso be de capital of de North East Region of Ghana. De North East Region, one of de six fresh regions dem establish nationwide insyd 2018, get ein administrative headquarters insyd Nalerigu.

## Institutions
Esana be de location of private hospital, de Baptist Medical Centre, de College of Health Sciences den de Nalerigu Senior High School (NASS). De school be second cycle institution.

## Tourism den Attractions
* Gambaga Escarpment
* Doves Caves (Ŋmana Feeri)
* NaYiri Palace
* NaJeringa Wall

## Gallery

File:A pillar that used to hold the Naa Jeringa wall in Nalerigu.jpg|Pillar wey dem use to hold de Naa Jeringa wall insyd Nalerigu
File:Naa Jeringa wall 01.jpg|Naa Jeringa wall
File:An old church at Nalerigu.jpg|Old church for Nalerigu


## References


## External links
Eunice Brookman-Amissah

**Eunice Brookman-Amssiah** be Ghanaian former Minister of Health wey she sanso serve as an Ambassador give de Kingdom of the Netherlands for Rawlings government insyd. She sanso be de first female vice-pee give de Ghana Medical Association.

Brookman-Amissah sanso be physician wey ein leadership come be instrumental give advancing safe abortion access across Africa.

Ein efforts successfully unite healthcare providers, government officials, lawyers den activists dema support for abortion law reforms for several African countries wey dey include Mozambique, Sierra Leone, Benin, Eswatini den Kenya.

2023 insyd, dem name am as one of three Right Livelihood Award laureates for ein work on liberalising abortion laws den promoting access give safe abortions for Africa insyd.

## References
Amina Belouizdad

**Amina Belouizdad**(1931 – 29 September 2015), born **Rabia Ali-Chérif**, be de first female presenter for Algerian television.

For October 28, 1962 at 6:00 PM, wey Amina Belouizdad announce de birth of de Algerian Radio plus Television (RTA) Channel; wey e come replace de French Radio and Television (RTF) Channel. Na she influence generations for Algerians then times wey de RTA be de only available channel for television. For 1982 insyd, Belouizdad retire.

## Ein Life
Dem  born am 1931 for de neighbourhood of Belcourt (now be Belouizdad) for Algiers.

Ein puppie, Tahar Ali-Cherif, wey na be lawyer by profession, dem born am for Kasbah for Algiers, wey ein mummie, Maghnia Abed, dem born for Chlef insyd.

For 1947 insyd, she marry Zineddine Belouizdad wey she den am get three sons.

## Ein Career
Before de Algerian revolution, na dem dey expect make Amina fulfill ein duties as wifey den mother as de Algerian traditions den customs de dedicate. However, as she wan supplement de family dema income, she reply to an offer of employment for 1958 wey komot de French Radio and Television (RTF) channel as dem dey look for television presenter. As sey she be fluent bilingual native, dem hire am for de position, dem sanso make she adopt de name "Amina" as sey dem dey consider am more phonetically accessible give French audience than de name "Rabia".

For de beginning of de Algerian revolution, na she devote ein self dey do fundraising so say she go support activist wey dem imprison dema wives.1958 insyd, she cam turn bilingual presenter give RTF. She take advantage of ein celebrity status drive ein car across military checkpoints so sey she go meet militants den de help of ein husby stay in dema homes before sey dem join de maquis. One of de militants be Cherif El Hachemi, na he be ein colleague for RTF insyd.

Amina sana continue ein career as television presenter til ein retirement for 1982 insyd. Despite sey she retire, na ein popularity ensure sey she go continue be reference give dema cultural matters, specially plus regard give Chaabi den Andalusian music wey na she get passion give.

## Ein Death
Amina Belouizdad die for 29th September 2015 insyd wey na she be 83 years. Ebe stroke wey cause ein death.

Dem burry am Sidi M'hamed for ein native district insyd.

Ein last home dey between ein parents, Mohamed Belouizdad den Hassiba Ben Bouali.

## References
Benjamin Azamati

**Benjamin Azamati-Kwaku** (born 14 January 1998) be Ghanaian sprinter, wey right now he dey boot give ASICS Global. 

He make history as he break record wey chop 22-year for Ghana insyd wey Leo Myles Mills set for 26 March 2021 for Texas as he clock 9.97 seconds wey he take qualify give de Tokyo Summer Olympics. 

Mustafa Ussif, de Sports Minister den Dr Bella Bello Bitugu, de Director of de University of Ghana Sports Directorate, congratulate Benjamin Azamati as he break de national record.

## Early life den education
Azamati dier, dem born am for 14 January 1998 as ein poppie John den ein mummie Faustina Azamati dey Akim Oda, for Ghana.

As he dey grow, na he dey lyk sport waa especially football, but he start dey do athletics as he dey go de Presbyterian Boys' Senior High School insyd Accra. Dis be wer dem discover ein running talent by ein PE masters (Nathaniel Botchway, Gideon Dukplah den Kofi Dadzie).

## Occupation den honors
As a 21-year old he emerge as Olympic hopeful give Ghana insyd de sprints after he dey boot 100 metres insyd 10.02 seconds HT for de 2019 Ghana's Fastest Human competition. He chop gold medal insyd de 4x100m relay for de 2019 African Games insyd Rabat. He chop de GUSA 100m for two occasions.

Insyd 2021, he improve de 100m national record plus 9.97 wey he improve ein 200m personal best go 20.13.

For 25 March 2022, Azamati improve ein own 100m national record to early world lead of 9.90 seconds insyd Texas, USA, wey dey make am de joint 4th fastest collegiate of all-time plus Trayvon Bromell. Dis mark sanso place am widin de top 50 all-time 100m sprint performances plus 6 Africans per wey dey boot faster insyd de continent for de tym.

## Personal bests

### Outdoor

* 100 metres - 9.90 (+2.0 m/s, Texas 2022)
* 200 metres - 20.13 (+1.1 m/s, Texas 2021)

### Indoor

* 60 metres - 6.54 ( Albuquerque 2022)
* 200 metres - 20.57 (Texas 2022)

### International championships

## References
Leonora van den Heever

**Leonora van den Heever** ( dem born am 9 July 1926, den e die 20 November 2025) be former judge give de High Court of South Africa. She be South Africa ein first female judge den de first woman wey dem appoint as judge give de Supreme Court of Appeal of South Africa.

## Ein Early life den education
Dem born Van den Heever for Windhoek insyd, de daughter give Toon van den Heever den Margaretha van den Heever (née Rautenbach). She attend de C&N Sekondêre Meisieskool Oranje wey dey Bloemfontein, after wey she plete ein tertiary studies for University of Pretoria, wer she obtain, cum laude, ein BA degree for English den Latin insyd wey edey follow plus MA degree, cum laude, for English insyd. She then teach for Normaalkollege wey dey Bloemfontein but, persuaded by ein poppy, she temporarily start dey work as judges dema registrar we she sana start ein LLB part-tym through de University of the Orange Free State, wey she graduate for 1951 insyd.

## Career
Van den Heever start dey practice as advocate for Bloemfontein Bar for 1952 insyd wey for 1968 insyd she cam turn senior advocate. For 1969 insyd, dem appoint am judge for de Northern Cape Division, thus she cam turn de first female judge for South Africa insyd. For 1979 isnyd, she start dey serve for de Bench of de Cape Provincial Division top wey from tym to tym for 1982 go 1985 insyd, na she be part of de Bophuthatswana Court of Appeal.

For 1991 insyd, she cam turn de first female judge wey dem appoint permanently gve de appellate division of de South African Supreme Court for Bloemfontein wer she serve till say she retire. After say she retire at age 70, she agree give sam work wey dey Cape Provincial Division wey she serve for sam number of years for de Appeal Benches of Lesotho den Swaziland top.

## Ein Oda interests
Van den Heever continue ein love of literature, wey she rep two kiddies dema books, wey she sana rep short stories under sam pseudonym, for Sarie Magazine insyd. She sana act as sam trustee of de Ballet Benevolent Fund for CAPAB den as sam board member give de SA Youth Orchestra wey na she sana be de chairperson give de SA Library board.

## Ein Honours den awards
Van den Heever receive de Chancellor's Medal from de University of Pretoria for 1996 insyd, sam honorary LLD from de University of Stellenbosch for 1997 insyd wey 1987 insyd, she receive Women's Bureau Achievement Award.

## Death
Van den Heever die for Cape Town insyd for 20 November 2025, at de age of 99.

## Make you sana see

* List of first women lawyers den judges for Africa insyd

## References
Fatiha Boudiaf

**Fatiha Boudiaf** (dem born am November 28, 1944 for Oran) be Algerian activist, widow den second wifey give former Algerian Presido Mohamed Boudiaf. After de assassination ein husby for 1992, wey she set up Boudiaf Foundation so say she go spread ein husby ein peace message. She be outspoken critic give de conviction of Lambarek Boumaarafi, wey she dey say a larger conspiracy dey involved for de death of ein ex-husby wey she dey demand say make dem sanso gbele de investigation.

## Death of Mohamed Boudiaf
Na Boudiaf be de second wife give de Algerian Presido Mohamed Boudiaf. She denounce de official investigation for ein husby ein assassination insyd, wey she dey suggest sey eno be work give a lone fanatic but say ebe part of a greater plot. She dey attempt visit Lambarek Boumaarafi, de man wey dem convict for de murder of ein husby, as he dey prison, buh de authorities refuse am ein request.

She theorise say de person wey kill ein husby hide for table unders for ein husby front at de tym wey dem no catch am yet. 2016 insyd, she accuse four former senior army officers say na dem murder ein husby, wey she send open letter give de former Presido, Abdelaziz Bouteflika, wey she dey demand sey dem for open ein husby case again.

## Ein Activism work
She set up de Boudiaf Foundation, wey she receive the Prince of Asturias Award for International Cooperation for 1998 insyd. she set up ein foundation make she honour ein husby Boudiaf, wey she dey hope spread message of peace plus education give all citizens for Algeria. Each year for de anniversary of ein husby death, edey celebrate ein husby life.

## References
Sandi Schultz

**Sandra Schultz** (dem born am 19 January 1964) be South African actress, presenter, den fashion designer. ein films dey include *Door to Silence* (1992), *Assignment* (2015), *While You Weren't Looking* (2015), den *Call Me Thief* (2016) for television top, dem know am for ein dey roles wey she play for *Binnelanders* (2005–2015), *Die Spreeus* (2019), *Trackers* (2019), de Netflix series *Blood &amp;amp; Water* (2020–), den *Diepe Waters* (2022).

Dem know Schultz for ein theatre work, na she earn Vita Award nomination. Dem dey bell ein clothing line Sass Designs.

## Ein early den personal life
Dem born Schultz for Johannesburg wey she grow for Cape Town insyd. She go school for Alexander Sinton Secondary School. She graduate for de University of Cape Town for 1986 insyd.

Schultz moved go Topanga, California for 1991, wey she live there for twelve years den she come marry American actor John Savage for 1993 til sey dem divorce 2003 insyd. She sana return South Africa for 2005 wey she later marry Laszlo Bene. Bene come die for May 2020; na dem be couple for almost 16 years.

Schultz open up say na dem rape am as na she be 28 wey de health issues wey na she experience for de aftermath. She be de founder of Slutwalk Johannesburg, wey ein chosen charity for de *Survivor* was the Rape Crisis Cape Town Trust.

## Filmography

### Film

### Television

## Ein Awards den nominations

## References


## External links

*
* Sandi Schultz at TVSA
* Sandi Schultz at Fig Jam Agency
* Cyber Sass Blog
Raquel Kasham Daniel

**Raquel Kasham Daniel** be social entrepreneur, educator den author give several books wey dey include *FLOW: a girl's guide to menstruation*. She receive numerous awards for ein work plus educating marginalised children for Nigeria insyd. She sanso receive de African Luther King Heroes Award. She found *Beyond the Classroom Foundation* as response give de social den educational needs give underprivileged children wey she sana create Nzuriaiki.com (now be voluserve.com), online platform wey dey connect nonprofits give volunteers for Africa insyd. She san be co-founder give Bambini Africa, ebe dem be de creators of Bambini Books den Bambini TV.

## Ein Early life
According to ein account for interviews insyd, Daniel dey komot Kaduna State wey she live most of ein life for Kaduna den Lagos. She be de first child give family of four wey she per san be girl. Ein puppie die wey na she be sixteen wey ein mommie die four years later.

## Ein Education
Daniel be alumnus for University of Lagos.

## Bibliography

* *My First Tracing Book* (2021)
* *FLOW: a girl's guide to menstruation*
* *Squeaky Clean*
* *My Big Fun Colouring Book*
* *My Big Fun Tracing Book*
* *The Alphabet Book on COVID-19*
* *My Personal Reading Log*
* *There is a New Virus in Town*
* *My Fun Colouring Book*

## Ein Awards den recognition

* African Luther King Heroes Award
* Women Social Entrepreneurs Award.
* Women Achievers Award
* Honour Nigeria Community Development Award.
* La Roche Leadership Award

## References
Paula Francisco Coelho

**Paula Cristina Francisco Coelho** (dem born am July 7, 1981) wey na dem appoint am as Minister of Environment of de Republic of Angola for September 2017 under João Lourenço Government. before sey dem give am mandate as Minister of Environment, na she be de Secretary of State give Biodiversity den Protected Areas. She start ein work give de Ministry of Environment as technician, later she cam turn de National Director give Biodiversity.

During ein extensive experience dealing for environmental challenges for Angola, na she coordinate chaw projects wey dey relate to biodiversity, climate change, waste management, soil den water conservation. Paula Francisco get bachelor's degree for protected areas management for de Tshwane University of Technology, South Africa. Dem born am for Luanda, she be active member for de Central Committee give de People's Movement for the Liberation of Angola den de Angolan Women Organization.

Priorities for ein mandate be de environmental education, de waste management wey she for dey strengthen policies wey dey relate wildlife.

## References


## External links
Barbara Serwaa Asamoah

**Barbara Serwaa Asamoah** (dem born am 18 February) be Ghanaian lawyer den politician. She be member for de National Democratic Congress (NDC) wey sana be de current deputy General Secretary give de party.

## Politics
For 2013 insyd, na dem nominate den appoint am for office as de deputy Minister of Land and Natural Resources, role wey she serve til sey ein party, de National Democratic Congress loss de elections for 2016 den hand over give de next government for 2017 insyd.

## References
Julie Manning

Na **Julie Catherine Manning** (dem born am 24 January 1939) be Tanzanian lawyer, judge den politician. De first Tanzanian woman wey study law, na she be High Court judge before she serve as Minister of Justice from 1975 go 1983.

## Ein Early Life and education
Dem born Manning for Morogoro. For 1963 insyd, she cam turn de first woman wey study law for de University of East Africa.

= Ein Career =
She later work as law draughtswoman for de Attorney General ein Chamber. For 1973 insyd, dem appoint am as judge give de High Court of Tanzania, wey emake am de first African woman High Court judge for east anaa central Africa insyd. Dem name am as Minister of Justice afor 1975 insyd, wey emake am one of de first two women wey serve for Tanzanian cabinet insyd.

After say Joseph Warioba succeed Manning as Justice Minister for 1983 insyd, she work as counsel for de Tanzanian embassy wey dey Ottawa, Canada.

## Make you sana see

* List of first women lawyers den judges for Africa insyd

## References
Maria Elizabeth Simbrão de Carvalho

**Maria Elizabeth Simbrão de Carvalho** be de Angolan ambassador go Belgium, Luxembourg den de European Union for 2009 go 2018 insyd. Na dem use Georges Rebelo Pinto Chikoti replace am.

Simbrão study for Angola dema Agostinho Neto University where she earn ein degree for law. She sana join de Ministry of Foreign Affairs for 1976, where na she undertake several notable assignments, particular as na she dey serve as presido ein secretary give foreign affairs for 1986 go 1990. After period as counselor give de Angolan Embassy for Bonn, she sana serve as director general of Legal and Consular Affairs den Litigation give de Foreign Ministry for 1994 go 1999. Dem later appoint am consul general for Lisbon where na she serve til 2007.

Na dem sanso appoint am Angolan ambassador go Belgium, Luxembourg den de European Union for April 2009. For January 2013 insyd, for Angola ein National Culture Day insyd, na she emphasize de need for investment for de arts courses, de preservation of built heritage den cultural research for Angola insyd.

After sey she serve nine years, dem relieve of ein functions as Belgian ambassador by Presido João Lourenço for February 2018. Dem carry Georges Rebelo Pinto Chikoti replace am wey he serve til March 2020.

## References
Ana Paula dos Santos

**Ana Paula Cristovão Lemos dos Santos** ([ˈɐnɐ ˈpawlɐ ðuʃ ˈsɐ̃tuʃ]; wey dem born 17 October 1963) be widow give de former presido of Angola, José Eduardo dos Santos. She serve as Angola ein First lady for 1991 go 2017. 

She be former fashion model den air hostess give de Angolan presidential aircraft, dos Santos meet ein husby for de tym na she dey work for de presidential flights. Dem marry for 17 May 1991 wey dem get three kiddies, Eduane Danilo dos Santos (dem born 29 September 1991), Joseana dos Santos (dem born 5 April 1995) den Eduardo Breno dos Santos (dem born 2 October 1998). For 1990 den 1994 dema middle, she plete state teacher training for de National Institute of Education, Luanda. Later wey she sana plete course for law insyd for de Faculty of Law insyd Agostinho Neto University.

Some bro wey be diplomat describe de president den ein first lady as: "handsome couple, elegantly den expensively dressed, wey dey look for all de world as sey dem dey live for southern California." For 1997 insyd, na Ana Paula undiplomatically announce say ein five-year-old son go enroll for de Portuguese school for Luanda secof de "bad quality" for state education (wey chaw manners dey hold ein husby responsible). She sana try say she go make dem feel ein presence for administrative matters; dis move wey she make irritate political mainstream. Ein business interests wey be particulary diamonds sanso dey under fire.

Dos Santos be patron give de Committee so say dem go support rural women (COMUR), she dey support plus micro-credit funds. She represent ein country for de Micro-credit Summit give Heads of States and Governments for Washington, D.C., for 1997 insyd. 

Dos Santos sanso be very active for ein support give landmine victims. She found de Lwini Foundation for social solidarity wey she dey dedicate am support civilians, particularly women plus kiddies.

## References


## External links

* Biographical Information
* Website Lwini Fund
* Website Microcredit Summit Campaign
Genevieve Waite

**Genevieve Waite** (dem born **Genevieve Joyce Weight**, for 13 February 1948 – 18 May 2019) na she be South African actress, singer, den model. Na ein best acting role wey people know be title character for de 1968 film *Joanna*. Na she be muse give photographer Richard Avedon, wey he photograph am several tyms give *Vogue* for early 1970s. For 1974 insyd, she record ein only album as singer, na ein husby John Philips of de *Mamas and the Papas* produce den sanso write de songs. Dem describe ein singing voice as "Betty Boop crossed with Billie Holiday". For dat same year, she sana starr give short-lived Broadway musical, *Man on the Moon*, wey she co-wrote plus John Phillips; Andy Warhol wey produce am.

## Ein life matter
Waite marry Matthew Reich, wey appear for Andy Warhol ein film ‘Bad’ wey na dem know am later for ein nickname ‘Crazy Matty’ for de ‘Andy Warhol Diaries’, for 10 December 1968; Dem later divorce. Waite den gree marry John Phillips, for 31 January 1972, for Chinese restaurant wey dey Los Angeles' Chinatown by one-legged Buddhist priest. Na dem born two kiddies: Tamerlane Phillips (b. 1971) plus actress Bijou Phillips (b. 1980). Dem divorce for 1985 insyd. She den gree marry Norman Buntaine; dem later separate.

## Ein Filmography

* *Joanna* (1968) as "Joanna".
* *Move* (1970) as "The Girl"
* *Myra Breckinridge* (1970) as de "Dental patient" (uncredited)
* *Short Distance* (1989) as Mona

## Ein Music
Waite ein 1974 album *Romance Is on the Rise,* wey she release for John Phillips ein label Paramour, wey feature cover image of Waite as Vargas girl.Ibi Richard Avedon wey shoot am dat cover image. For 2011 she sana release de album for CD wey dey include ein cover version give de Velvet Underground song "Femme Fatale" as bonus track.

## Ein Death
For 18 May 2019, Waite die for ein sleep insyd for Los Angeles, California. Ein daughter, Bijou, announce ein mother ein death several days later. Dem inter am for Forest Lawn Cemetery insyd Cathedral City, wey dey near Palm Springs, along ein ex-husby John Phillips.

## References


## External links

*  at IMDb
* Geneviève Waïte at Find a Grave
Linda Sokhulu

**Linda Sokhulu** be South African actress. For 2014 insyd, na she receive best actress nomination for de 10th Africa Movie Academy Awards.

## Ein Career
As edey start for 2004, na Sokhulu play "Cleo Khuzwayo" for *Generations*. For 2013, Sokhulu starr ein first feature film, *Felix*, wey she play mummie role give aspiring teenage saxophonist. Dem nominate for best actress for SAFTA den Africa Movie Academy Awards. De film sana win awards for Durban International Film Festival, wey dem describe am as "a worthy contender with any Hollywood blockbuster". For 2007, na she play "Nomathemba" for local soap *Ubizo: The Calling insyd*. For 2008 insyd, she play "Pamela" for *Sokhulu & Partners*. for 27 January 2022, Sokhulu come join de cast of *7de Laan* for contract starring role. 

Na she voice secret agent Mama K give upcoming animated series, *Supa Team 4.*

### Filmography

* *Isidingo* 
* *Generations* (2004 - 2007)
* *A Place Called Home* (2006)
* *Ubizo: The Calling* (2007)
* *Shreds and Dreams* (2010 & 2014)
* *Felix* (2013)
* *Rhythm City* (2019)
* *Umkhokha* (2021)
* *7de Laan* (2022)

### Ein Accolades

* 2012 Golden Horn Award for Best Actress insyd Lead Role insyd TV drama
* 2016 Golden Horn Award for Best Actress insyd Lead Role insyd TV drama 
* 2016 Golden Horn Award for Best Supporting Actress insyd TV soap 
* 2017 Golden Horn Award for Best Actress insyd Lead Role insyd TV drama
* Africa Movie Academy Award for Best Actress insyd Leading Role

## Ein life matter
Dem born Sokhulu September 13, 1976, for Durban, however she spend ein formative years for Umlazi. She attend St. Anne's Diocesan College for Hilton, KwaZulu-Natal wey dey near Pietermaritzburg (1990-1993) before say she attend Cambridge College for 1994 wey she sana study fashion for Technikon Natal.

## References


## External links

*  at IMDb
Shoki Mokgapa

**Shoki Mokgapa** (17 August 1984 – 26 September 2018) be South African actress. Na dem know am best for ein role Rachel for de film *Sink*.

## Ein Early life
Dem born am for Johannesburg. Na she get bro wey ein name be Tshepiso den stepsisto wey ein name be Ntsako Mokadikwa. Na she spend ein early childhood for Soweto before sey ein family move go Johannesburg's ein northern suburbs. She be fluent for English den SeSotho insyd, Mokgapa attend Michael Mount Waldorf School wey she take A Levels for de British International College. Na she pursue Bachelor of Communications before sey she go train for Johannesburg campus of AFDA, she graduate plus Bachelor of Arts for Performing Arts insyd.

## Ein Career
for 2008, Mokgapa make ein television debut for de second season give de SABC3 drama series *The Lab*. For de series insyd, na she play de role Tumi, de Pearl Lusipho's ein personal assistant, give three seasons.

Na Mokgapa dey "instrumental" as she help co-found POPArt Theatre for Maboneng Precinct, wey dem open de Theatre ein doors for 2011.

For British television insyd, Mokgapa appear for ITV dema series *Wild at Heart* for 2008 den BBC dema drama *Silent Witness* for 2010 insyd. Meanwhile, na she sana appear for Hollywood films such as *Retribution* (2011) den *Dredd* (2012). For 2013, she appear give de second season of SABC1 drama *Intersexions* as Gadima. For de same year, na she play minor role give de biographical film *Mandela: Long Walk to Freedom*.

For 2015, she gain prominence thru ein role as Disebo give de second season for e.tv soap opera *Ashes to Ashes*. For 2016, she sana appear give de Sri Lankan feature film *A Love Like wey* Chandran Rutnam direct wey dem shoot for Seychelles insyd.

For 2017, Mokgapa play Rachel Nyaga give de Afrikaans-language film *Sink*. Secof ein performance, na she win Best Actress for de Feature Film category for de 11th Annual South African Film and Television Awards (SAFTAs). Then for 2018, she win Best Actress Award for de kykNET Silwerskermfees Festival give de same role, wey she come be de first non-Afrikaans speaking actress wey win de award. For 2018 ein middle, she appear give de Amazon Prime Video miniseries *The Looming Tower*. Ein final film appearance be Jahmil X.T. Qubeka's *Sew the Winter to My Skin*, South Africa ein 2019 submission give de Oscars' foreign film category.

## Ein Death
Na Mokgapa suffer from clinical depression plus anxiety for long. She commit suicide for 25 September 2018 for Johannesburg at de age of 34.

Na dem hold ein memorial event for 2nd October 2018 for de Market Theatre.

## Filmography

### Film

### Television

## Ein Awards den nominations

## References


## External links

*  at IMDb
* Shoki Mokgapa at TVSA
Maria Filomena de Fátima Lobão Telo Delgado

**Maria Filomena de Fátima Lobão Telo Delgado** be de Angolan Ambassador go South Africa.

## Ein Career
Dem born Maria Filomena de Fátima Lobão Telo Delgado for Huambo wey she attend de Sarmento Rodrigues Industrial and Commercial School for der. Delgado attend  University of Calabar for Nigeria where dem na dem award degree for sociology insyd. She be member for de MPLA plus dema women affiliate de Organization of Angolan Women (OMA). Na Delgado hold chaw positions for OMA wey dey include deputy regional secretary give southern Africa; head give de office for studies and projects plus director give general secretariat. She still be member give OMA National Committee plus de Discipline and Audit Committee wey she sanso be Coordinator give Bengo Province.

Na she sana be member for Angola dema Rural Women's Committee wey na she dey de board of directors give de African Humanitarian Association. She sanso be member give de MPLA committee of psychologists den sociologists.

Na Delgado be deputy minister give de Cabinet of Angola Ministry for Family den de Promotion of Women before sey she transfer go de Ministry of Agriculture and Rural Development give same role. Dem promote am go Secretary of State for October 2008. Since at least for March 2016 insyd she come return go Ministry for Family den de Promotion of Women as Secretary of State.

## References
Fazia Dahleb

**Fazia Dahleb** wey dem (born 25 January 1967) be Algerian Minister of Environment den Renewable Energy. Na dem appoint am minister for 16 March 2023 insyd.

## References
Ana Paula Ribeiro Tavares

**Ana Paula Ribeiro Tavares** wey dem (born 30 October 1952, Lubango, Huíla Province, Angola) be Angolan poet.

Tavares begin ein undergraduate degree in history for de University of Lubango Institute of Sciences and Education (ISCED), before sey she move go Lisbon where, for 1996, she plete ein Masters insyd African Literature. Currently she dey live for Portugal, she be PhD candidate for literature wey she dey teach for Catholic University for Lisbon insyd.

For 1988 go 1990, na Tavares be member give de Board for de National Award for Literature give Angola, plus na she be de head give de Research Office of de National Center for Documentation and Historical Research for Luanda for 1983 go 1985 insyd. She sana be member give several cultural organizations wey dey include de Committee of de Angolan International Council of Museums (ICOM), de Committee of the Angolan International Council on Monuments and Sites (ICOMOS), den de Committee on Angola for UNESCO. Dem publish ein poetry den prose for anthologies for Portugal, Brazil, France, Germany, Spain den Sweden insyd.

## Works

* *Ritos de Passagem* (1985)
* *O Sangue da Buganvília* (1998)
* *O Lago da Lua* (1999)
* *Dizes-me coisas amargas como os frutos* (2001)
* *A cabeça de Salomé* (2004)
* *Os olhos do homem que chorava no rio* (with Manuel Jorge Marmelo) (2005)
* *Manual para amantes desesperados* (2007)

## References


## External links

* Cardoso, Pedro (2010-11-07). ""The oral tradition is for me a cult", interview Ana Paula Tavares". *BUALA*. Retrieved 2017-12-30.
* Tavares, Ana Paula (2017-05-28). "I brought flowers . . ". *Words Without Borders*. Retrieved 2017-12-30.
Ahunna Eziakonwa

**Ahunna Eziakonwa** be United Nations Assistant Secretary-General den de United Nations Development Program Assistant Administrator den Director, Regional Bureau for Africa. Before ein appointment for August 15, 2018 insyd, na she be de United Nations Development Program's Resident Representative den Humanitarian Coordinator give Ethiopia, Uganda, den Lesotho insyd.

## Early life den education
Dem born Ahunna for Nigeria insyd. She get master's degree for International Affairs insyd from Columbia University’s School of International den Public Affairs. She sana get Bachelors for Education insyd from University of Benin Nigeria. She be alumnus of de Harvard Kennedy School Executive Programme wer she gain knowledge for cutting-edge development thinking insyd.

## Ein life matter
Ahunna marry wey she get daughter.

## References
Claire Atangana Bikouna

**Claire Atangana Bikouna** be Cameroonian lawyer, specialist for business law insyd. Dem appoint am as Acting President give Cameroon Bar for October 2020 insyd.

## Ein Early life den education
Dem born Claire Atangana Bikouna den raise am for Cameroon. She get ein baccalaureate for 1980 insyd for de *Chevreul De La Blancarde School* wey dey Marseille, France. She get master's degree for business law, insurance law option insyd wey she sana get degree for law den economics insyd from Aix-Marseille III University wey dey France.

For 1991 insyd, she join de Cameroon Bar wey she join forces plus Eba'a Manga. She open ein firm for 2012 insyd. Dis firm dey specialize for business law insyd wey esana be competent for civil law, international adoption, commercial law, general criminal law, labor law insyd.

## Ein Career
Na Claire Atangana Bikouna be member of Council give de Bar Association for two tyms, first from 2008 go 2012 den de second tym for 2015 insyd. She be responsible for de training of lawyers wey dey internship den representative of de president of de bar for de regions of Center, South den East insyd.

She be member of de International Union of Lawyers den Mediator, for Permanent Center for Mediation den Arbitration of de African Center for Law den Development. She sana be administrator of de Cameroon Investment Promotion Agency (API). Member of de critical rereading workshop of de draft Civil Code den of de committee for developing texts for town planning den housing top, She sana be part of de anti-corruption unit wey dey de Ministerial department insyd.

As she be 59 years old den plus 29 years of seniority for Bar, dem choose am as interim President for de extraordinary session of de Council of de Bar Association of Cameroon tym insyd, wey dem hold for October 7, 2020 insyd. Dis dey follow de death of Charles Tchakounte Patie, titular President of de Bar, wey die for October 4, 2020 insyd, secof ein illness for France.

For de interim mandate tym insyd, she cam turn de general coordinator of de “*building a better bar”* project wey dem present for April 29, 2022 insyd, for Salomon Tandeng Muna Foundation wey dey Yaoundé.

For 2022 insyd, na She dey among of de 50 candidates for de election of de new President of de Bar of Cameroon, wey Mbah Eric win.

## References
Annie Noëlle Bahounoui Batende

**Annie Noëlle Bahounoui Batende** (dem born am January 25, 1963, for Douala), be Cameroonian magistrate. Dem appoint am for August 10, 2020 insyd, as president give de Special Criminal Court (TCS). She be de first woman wey hold dat position since ein creation for 2012 insyd.

## Ein Early life den education
Dem born Bahounoui Batende for January 25, 1963 for Douala insyd. She be de daughter of Léon Bahounoui Batende, former senior Cameroonian civil servant, director of Customs (1971 go 1976), director give de Cameroonian Development Bank den deputy of the CPDM (1997 go 2002).

After say she get ein baccalaureate for Général-Leclerc high school wey dey Yaoundé, she enrol for de law faculty of de University of Paris wey ebe der she get Specialized Higher Studies Diploma for Law (DESS) insyd.

She return go Cameroon wey she fail ein oral exam for de National School of Administration den Magistracy (ENAM) wey she receive for de Cameroonian embassy wey dey France insyd. She start ein career as sam notary wey she work for one year for sam real estate company as legal advisor. She take de ENAM competition again, wey dem finally select am wey she join de school for 1988 insyd.

## Ein Career
Bahounoui Batende start ein career as public prosecutor. She be deputy prosecutor for Nkongsamba. She sana hold position of president of de court of first instance of Bonanjo for Douala wey she join Mbalmayo wer she officiate as president of de courts of first den high instance. For 2010 insyd, dem appoint am as vice-president of se Southern Court of Appeal. For 2012 insyd, she join de TCS from ein creation as investigating judge. For 2017 insyd, she cam turn vice-president.

She be de head of de Special Criminal Court (TCS) for Cameroon since August 10, 2020 wey ebe de president wey appoint am. She replace Emmanuel Ndjérè.

## Prize list
For March 31, 2014 insyd, she receive Louis Bapès Bapès, Minister of Secondary Education for around ten years. As de hearing end, she issue sam committal warrant wey eplace de minister for pre-trial detention for Kondengui penitentiary insyd."

## References
Dagbamatey

**Dagbamatey** (dem sanso know am as **Dakpamatey**) be town wey dey town locate insyd Akatsi South District insyd de Volta Region of Ghana. Dem know de town for de *Afetorku Gbordzi* (wey dey mean Afetorku Shrine). De people of Dagbamatey dey celebrate de Apetorku Easter Festival.

## History
As at 2019, de Chief of Dagbamatey be Torgbui Klu Agudzeamegah ll den de queen mother of Dagbamatey be Mama Adzahlor lll.

## Institutions

* Dagbamatey Basic School

## Notable native

* Sergeant Michael Dotse Dzamesi

## References
Amira Benaïssa

**Amira Benaïssa** ( Arabic : اميرة بن عيسا ‎); be Algerian tennis player wey dem born am for 18th December 1989.

## References
Eunice Ohui Ametor Williams

Na **Eunice Regina Ohui Ametor Williams** (1933–2023) be Ghanaian former politician, women's rights activist den de first female parliamentarian for Dangme East for de 1st Parliament of de 3rd Republic of Ghana wey represent Ada Constituency for People's National Party demma ticket top for Hilla Limann ein leadership from 24 September 1979 go 31 December 1981.

## Early life
Dem born Ametor Williams for 1933 insyd wey na she dey comot from Ada wey dey Greater Accra Region of Ghana.

## Career
Na Ametor Williams be women's rights activist.

### Political career
For 1979 insyd, dem elect am as Member of Parliament give Dangme East for de 1st Parliament of de 3rd Republic of Ghana insyd wey edey represent Ada Constituency den as first female parliamentarian.

## Personal life
Na Ametor Williams marry wey na she get five kiddies.

## Awards den honors
Dem recognise den reward Ametor Williams for ein sterling role for de empowerment of women for Ada Traditional Area insyd.

## References